stanford-oval/wikipedia huggingface dataset:
ג'ינה רולנדס
ביוגרפיה > המשך הקריירה

לאחר סיום עבודתה עם קאסאווטס התמקדה רולנדס בעיקר בהפקות טלוויזיה, תפקידה הביוגרפי בתור בטי פורד רעייתו של נשיא ארצות הברית ג'רלד פורד העניק לה את פרס גלובוס הזהב ואת פרס אמי בשנת 1987. הייתה מועמדת לאותם הפרסים גם על הופעתה בסרט הטלוויזיה "קיפאון מוקדם".
ב-1988 שיחקה בתפקיד הראשי בסרטו של וודי אלן "אשה אחרת" בתור מריון פוסט, מרצה לפילוסופיה כבת 50 ששוכרת משרד במנהטן לצורך כתיבת ספרה.
ב-1991 הופיעה בסרטו של ג'ים ג'ארמוש "מונית לילה" בתור מלהקת השחקנים ויקטוריה סנלינג בעלילה שבעיר לוס אנג'לס וזכתה בפרס אמי על תפקידה בסרט "פנים של זר".
שיתפה פעולה עם הולי האנטר בשתי קומדיות, "עוד סיבוב" ו"מאוהבת ללא תקנה" עליה קיבלה ב-1992 מועמדות לפרס גלובוס הזהב.
שיחקה בדרמה הקומית של לאסה הלסטרם "משהו לדבר עליו" את ג'ורג'יה קינג אמה של גרייס (ג'וליה רוברטס).
ב-1996 לוהקה על ידי בנה במאי הקולנוע ניק קסאווטס לדרמה הקומית "תקווה מחודשת" לצידה של מריסה טומיי. על תפקידה בתור האלמנה מילדרד הוקס קיבלה רולנדס מועמדות לפרס גילדת שחקני המסך לשחקנית הטובה ביותר.
שיחקה ב-1998 בסרטים "משחקים מהלב" בתור חנה רעייתו של פול (שון קונרי) ובסרטו של פורסט ויטאקר "משב של תקווה" בתור רמונה קאלברט אמה המוזרה של בירדי (סנדרה בולוק). בנוסף גילמה את סבתו של הילד הנכה והמנודה קווין בסרט "מעל כולם".
זכתה בפרס אמי הרביעי שלה בקריירה בשנת 2003 על הופעתה בתור וירג'יניה אמה של דבי מילר (אומה תורמן) בסרט "עיוורון היסטרי", על הופעתה גם הועמדה בפעם השמינית לפרס גלובוס הזהב.
ב-2004 שיחק בתפקידה הראשי השני תחת בימויו של בנה ניק בדרמה שוברת הקופות "היומן", גילמה בסרט את דמותה המבוגרת של אלי קלהום אשתו של נוח (ג'יימס גארנר).
השתתפה גם במותחן "לקחת חיים" בתור אימו של מרטין אשר (אית'ן הוק) ובסרט האימה "סודות נעולים" בתור ויולט דבראוקס אשתו של בנג'מין המשותק (ג'ון הארט) המביעה עוינות כלפי קרוליין אליס (קייט הדסון) שבאה על מנת לסייע לבעלה הגוסס.
לאחר ששיחקה בשלושה סרטים של בנה הופיעה רולנדס גם ב"אנגלית שבורה" סרטה העצמאי של בתה זואי קאסאווטס.
בשנותיה האחרונות התפרסמה בזכות תפקידה בסרט הטלוויזיה "אם אלוהים היה שמש" בתור מליסה, קשישה יהודייה הגוססת מסרטן שנאבקת למות בשקט בביתה מבלי לעבור טיפולים כימותרפיים, על תפקידה הועמדה לפרס אמי ולפרס גילדת השחקנים.
הועמדה ב-2009 לפרס אמי בפעם השמינית במספר על הופעת אורח בסדרה "מונק".
ביוגרפיה > חיים אישיים

רולנדס התחתנה ב-1954 עם הבמאי, תסריטאי ושחקן הקולנוע ג'ון קאסאווטס שנחשב למייסד הקולנוע העצמאי האמריקאי, ממנו התאלמנה ב-1989. הופיעה לצידו ותחת בימויו בעשרה סרטים.
לזוג נולדו שלושה ילדים: במאי הקולנוע ניק קסאווטס, התסריטאית זואי קאסאווטס והשחקנית אלכסנדרה קאסאווטס.
ביוני 2024 הודיע ניק קסאווטס, שרולנדס חולה באלצהיימר ובדמנציה. היא נפטרה ב-14 באוגוסט באותה השנה.
פילמוגרפיה נבחרת > קולנוע

בודדים הם האמיצים (1962)
ילד מחכה (1963)
טוני רום (1967)
פנים (1968)
מכונת ירייה בשם מק'יין (1969)
מיני ומוסקוביץ (1971)
אישה תחת השפעה (1974)
אזהרה של שתי דקות (1976)
ליל הבכורה (1977)
עבודת הקצה (1979)
גלוריה (1980)
הסערה (1982)
ילד יום חמישי (1983)
נחשולי אהבה (1984)
קיפאון מוקדם (1985)
לאור היום (1987)
סיפורה של בטי פורד (1987)
אשה אחרת (1988)
עוד סיבוב (1991)
מונית לילה (1991)
טד וונוס (1991)
מאוהבת ללא תקנה (1992)
משהו לדבר עליו (1995)
The Neon Bible‏ (1995)
תקווה מחודשת (1996)
היא כל כך יפה (1997)
פולי (1998)
משב של תקווה (1998)
מעל כולם (1998)
משחקים מהלב (1998)
עיוורון היסטרי (2002)
גברת ריצ'י המדהימה (2003)
לקחת חיים (2004)
היומן (2004)
סודות נעולים (2005)
פריז אני אוהב אותך (2006)
אנגלית שבורה (2007)
פרספוליס (2007)
חלקים למיליארד (2014)
פילמוגרפיה נבחרת > טלוויזיה

אלפרד היצ'קוק מגיש (1962–1964)
בוננזה (1963)
פייטון פלייס (1967)
מונטנה (1990) – סרט טלוויזיה
גרייס וגלוריה (1998) – סרט טלוויזיה
איריס הפראית (2001) – סרט טלוויזיה של שואוטיים
What If God Were the Sun?‎ ‏(2007) – סרט טלוויזיה של Lifetime
הערות שוליים

↑  Vlessing, Etan (June 25, 2024). ‘The Notebook’ Star Gena Rowlands Has Alzheimer’s Disease, Says Son Nick Cassavetes. The Hollywood Reporter, retrieved June 25, 2024
↑   איתמר זהר, השחקנית האמריקאית ג'ינה רולנדס ("אישה תחת השפעה") מתה בגיל 94, באתר הארץ, 15 באוגוסט 2024
| --- | --- |
בקרת זהויות :  NLI: 987007446101205171  PLWABN: 9810643515405606  BIBSYS: 98066763  BNE: XX1272959  BnF: cb137574280 (data)  CANTIC: a11804580  GND: 122510631  ICCU: RAVV094651  ISNI: 0000 0001 1804 7454  LCCN: no90008931  LNB: 000272738  NKC: xx0042782  NLK: KAC2020L1251  NTA: 072699531  RERO: 02-A003767111  SNAC: w64f6bfs  SUDOC: 059506318  VIAF: 117989550   WorldCat (עם VIAF): 117989550
גארי רוס

| --- | --- |
אין תמונה חופשית
 לידה:  3 בנובמבר 1956 (בן 68) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת פנסילבניה 
 פרופיל ב-IMDb
 
גארי רוס (באנגלית: Gary Ross; נולד ב-3 בנובמבר 1956) הוא יוצר, במאי, מפיק ותסריטאי יהודי-אמריקאי. הוא היה מועמד לארבעה פרסי אוסקר.
ביוגרפיה

רוס נולד בלוס אנג'לס למשפחה יהודית, כשאביו הוא התסריטאי ארתור רוס. הוא למד באוניברסיטת פנסילבניה.
הוא עבד בקמפיין הנשיאותי של טד קנדי בשנת 1980, ושימש כיועץ גם בקמפיינים הנשיאותיים של מייקל דוקאקיס ושל ביל קלינטון, לפני שהחל לעבוד בסרטי פרמאונט.
קריירה

בשנת 1988 כתב יחד עם אן ספילברג את הסרט זוכה הפרסים "ביג", בכיכובו של טום הנקס. על הסרט הוא היה מועמד לפרס אוסקר לתסריט המקורי הטוב ביותר ולפרס גילדת הכותבים של אמריקה וזכה בפרס סאטורן לתסריט הטוב ביותר.
בשנת 1993 כתב את הסרט המצליח "דייב", שהיה מועמד לפרס אוסקר לתסריט המקורי הטוב ביותר ולשני פרסי גלובוס הזהב.
בשנת 1988 כתב, הפיק וביים את הסרט "פלזנטוויל", בו כיכבו טובי מגווייר וריס וית'רספון.
בשנת 2003 כתב, הפיק וביים את הסרט "סיביסקיט", בו כיכבו טובי מגווייר וג'ף ברידג'ס. הסרט היה מועמד לשבעה פרסי אוסקר.
בשנת 2008 כתב והפיק את הסרט המונפש "המסע של דספרו".
בשנת 2012 כתב וביים את סרטו המפורסם ביותר, "משחקי הרעב", בו מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד.
בשנת 2018 כתב וביים את הסרט "אושן 8", בו כיכבו סנדרה בולוק, קייט בלאנשט, אן האת'וויי, שרה פולסון, ריהאנה, הלנה בונהם קרטר ואקוופינה.
חיים אישיים

הוא נשוי לאליסון תומאס. בשנת 1995 נולדו לשניים תאומים, בן ובת.
הערות שוליים

↑  Cheat Sheet: Gary Ross, Best For Film (באנגלית)
↑  CNN - Interview: Gary Ross breathes his life into 'Pleasantville' - October 12, 1998, edition.cnn.com
↑  Gary Ross biography and filmography | Gary Ross movies, Tribute (באנגלית)
| --- | --- |
בקרת זהויות :  NLI: 987007325756005171  PLWABN: 9810559856905606  BNE: XX1287940  BnF: cb14056287n (data)  GND: 14222488X  ISNI: 0000 0001 0880 2540  LCCN: no99024962  NKC: xx0189854  NLK: KAC201323164  SNAC: w6vt2czq  SUDOC: 128708816  VIAF: 24804939   WorldCat (עם VIAF): 24804939
קירסטן דנסט

| --- | --- |

דנסט, 2016
 לידה:  30 באפריל 1982 (בת 42) פוינט פלזנט, ניו ג'רזי, ארצות הברית ארצות הברית
 שם לידה:  Kirsten Caroline Dunst 
 מדינה:  ארצות הברית ארצות הברית
 תקופת הפעילות:  מ-1988
 מקום לימודים:  תיכון נוטר דאם  Ranney School 
 בן או בת זוג:  ג'סי פלמונס (יולי 2022–?)  ג'סי פלמונס (2016–יולי 2022)  ג'ייק ג'ילנהול (2002–2004)  גארט הדלונד (2012–2016)  ג'וני בורל (2007–2007) 
 מספר צאצאים:  2 
 פרסים והוקרה:  פרס סאטורן להופעה הטובה ביותר לשחקן צעיר (1995)  פרס הקולנוע של MTV לנשיקה הטובה ביותר (2003)  פרס הקולנוע של MTV להופעה הטובה ביותר (2003)  פרס רוברט לשחקנית הטובה ביותר (2011)  פרס סטלייט לליהוק הטוב ביותר (2017)  פרס סאטורן לשחקנית הטובה ביותר (2012)  פרס הסרטים והטלוויזיה של MTV להופעה הפורצת הטובה ביותר (1995)  פרס השחקנית הטובה ביותר (2011)  פרס אמפייר לשחקנית הטובה ביותר (2003)  פרס בחירת מבקרי הטלוויזיה לשחקנית הטובה ביותר במיני סדרה/סרט (2016)  פרס סטלייט לשחקנית הטובה ביותר בסדרת דרמה (2016)  פרס גילדת שחקני המסך לצוות השחקנים הטוב ביותר בסרט קולנוע (2017)  כוכב בשדרת הכוכבים בהוליווד 
 פרופיל ב-IMDb
 
דנסט בפסטיבל הסרטים בטורונטו, 2005
דנסט בפסטיבל הקולנוע בקאן, 2006
קירסטן קרולין דנסט (באנגלית: Kirsten Caroline Dunst; נולדה ב-30 באפריל 1982) היא שחקנית קולנוע ודוגמנית אמריקאית. היא ביצעה את הופעת הבכורה שלה בסרטו של וודי אלן "סיפורי ניו יורק" (1989), ולאחר מכן זכתה להכרה על תפקידה בתור הערפדית קלאודיה בסרט האימה "ראיון עם הערפד" (1994), שזיכה אותה במועמדות לפרס גלובוס הזהב לשחקנית המשנה הטובה ביותר. היו לה גם תפקידים ראשיים בסרטים "נשים קטנות" (1994) "ג'ומנג'י" (1995) ו"חיילים קטנים" (1998).
בסוף שנות ה-90, דנסט עברה לככב בסרטי נוער, כולל הסאטירות "דיק" ו"יופי מקומי" וסרט הדרמה "חמש ילדות יפות" (כולם ב-1999). בשנת 2000 היא כיכבה בתפקיד הראשי בסרט "מעודדות צמודות" שהפך במהרה לקאלט. היא זכתה לתשומת לב רחבה נוספת עבור תפקידה כמרי ג'יין ווטסון בסרט גיבורי העל "ספיידרמן" (2002) ובהמשכיו "ספיידרמן 2" (2004) ו"ספיידרמן 3" (2007). הקריירה שלה התקדמה עם תפקיד ראשי בטרגיקומדיה של קמרון קרואו "אליזבט טאון" (2005), ובתור הדמות הראשית בסרטה של סופיה קופולה "מארי אנטואנט" (2006).
בשנת 2011, דנסט כיכבה בדרמה האפוקליפטית "מלנכוליה" של הבמאי לארס פון טרייר, שזיכתה אותה בפרס פסטיבל קאן לשחקנית הטובה ביותר. ב-2015 היא גילמה את דמותה של פגי בלומקוויסט (אנ') בעונה השנייה של סדרת הפשע "פארגו", שזיכתה אותה במועמדות לפרס אמי ולפרס גלובוס הזהב. תפקידה הטלוויזיוני הבא של דנסט היה בסדרת הקומדיה השחורה "איך להפוך לאלוהים" (2019) ברשת שואוטיים, עבורו קיבלה מועמדות שלישית לפרס גלובוס הזהב. היא קיבלה מועמדות רביעית לפרס ומועמדות ראשונה לפרס אוסקר לשחקנית הטובה ביותר עבור הופעתה בדרמה הפסיכולוגית של ג'יין קמפיון "כוחו של הכלב" (2021).
ביוגרפיה

דנסט נולדה בפוינט פלזנט, ניו ג'רזי שבארצות הברית. אביה של דנסט עבד עבור חברת המניות סימנס כמנהל שירותי רפואה, ואמה הייתה דיילת בחברת התעופה הגרמנית לופטהנזה. היא גם הייתה אמנית ובעלת גלריה. לדנסט, אח צעיר בשם כריסטיאן. אביה של דאנסט הוא גרמני, במקור מהמבורג, ואמה אמריקאית ממוצא גרמני ושוודי. עד גיל אחת עשרה, דנסט התגוררה בעיירה בריק (אנ'), ניו ג'רזי, ולמדה בבית הספר ראני בטינטון פולס (אנ').
ב-1993 היא עברה ללוס אנג'לס עם אמה ואחיה, לאחר שהוריה נפרדו. היא החלה לשחק בזמן שלמדה בתיכון נוטרדאם (אנ'), והמשיכה לעשות זאת לאחר שסיימה את לימודיה בשנת 2000. בשנות העשרה שלה היא התקשתה להתמודד עם תהילתה העולה, ובמשך תקופה האשימה את אמה שדחפה אותה לשחק בילדותה. עם זאת, היא אמרה מאוחר יותר כי לאמה "תמיד היו הכוונות הטובות ביותר". כשנשאלה אם יש לה חרטות על ילדותה, אמרה דאנסט, "טוב, זו לא דרך טבעית להתבגר, אבל זו הדרך שבה גדלתי ולא הייתי משנה אותה. יש לי את הדברים שלי לעבוד. אני לא חושבת שמישהו יכול לשבת ולומר, 'החיים שלי דפוקים יותר משלך'. לכל אחד יש את הבעיות שלו".
קריירה > בימוי

בשנת 2007 ביימה וכתבה את הסרט הקצר "Welcome". בשנת 2010 ביימה את סרטה השני, גם הוא סרט קצר בשם "Bastard", אותו גם כתבה.
אקטיביזם

בספטמבר 2008, השתתפה במופע סטנד-אפ שכל רווחיו הוקדשו לקרן מחקר למחלת הסרטן. ב-5 בדצמבר 2009, היא השתתפה בטלטון במקסיקו למען גיוס כספים לשיקום ילדים חולי סרטן.
באוקטובר 2023, דנסט, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

בשנת 2001, דנסט רכשה בית בשכונת טולוקה לייק (אנ') בלוס אנג'לס, ומכרה אותו בספטמבר 2019 תמורת 4.5 מיליון דולר. בשנת 2010, היא מכרה נכס בשכונת הוליווד הילס (אנ') בלוס אנג'לס, תמורת 1.4 מיליון דולר. דנסט הייתה הבעלים של דירה בדאונטאון מנהטן, ניו יורק שאותה פרסמה למכירה ב-2017.
בתחילת 2008, סבלה דנסט מדיכאון קליני, וטופלה בבית החולים ביוטה. בשנת 2011, התאזרחה כגרמנית (מאביה הגרמני), זאת בנוסף לאזרחות האמריקאית שלה (מלידה).
דנסט יצאה עם השחקן היהודי-אמריקאי, ג'ייק ג'ילנהול בין השנים 2002–2004. בשנת 2012, החלה לצאת עם השחקן גארט הדלונד, איתו שיחקה בסרט "בדרכים" (2012). הזוג התארס באוגוסט 2015 ונפרד באפריל 2016. לאחר מכן באותה שנה, החלה בזוגיות עם עמיתה לסדרה "פארגו", השחקן ג'סי פלמונס, וב-2017 הם התארסו.
ב-3 במאי 2018 נולד בנם הראשון, אניס, ובמרץ 2021, נולד בנם השני, ג'יימס. דנסט ופלמונס נישאו ביולי 2022 באתר נופש באוצ'ו ריוס (אנ'), ג'מייקה.
ב-31 באוגוסט 2014, לצידן של מפורסמות נוספות, דלפו לאינטרנט תמונות עירום של דנסט כחלק מהפריצה ההמונית לחשבונות iCloud של ידוענים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1989 | סיפורי ניו יורק | הבת של ליסה |  |
| 1990 | מדורת ההבלים (אנ') | קמפבל מק'וי |  |
| 1991 | High Strung | ילדה קטנה |  |
| 1994 | Greedy | ג'ולין |  |
| 1994 | ראיון עם הערפד | קלאודיה | מועמדת פרס גלובוס הזהב לשחקנית המשנה הטובה ביותר בסרט קולנוע (1995) |
| 1994 | נשים קטנות | איימי מארץ' |  |
| 1994 | The Mystery of the Third Planet | אליסה סלזנבה | דיבוב |
| 1995 | The Snow Queen | גרדה | דיבוב |
| 1995 | ג'ומנג'י | ג'ודי שפרד |  |
| 1996 | אמא לילה | רסי נות' |  |
| 1997 | אנסטסיה | הנסיכה אנסטסיה | דיבוב |
| 1997 | לכשכש בכלב | טרייסי לימי |  |
| 1998 | שירות המשלוחים של קיקי | קיקי | דיבוב |
| 1998 | חיילים קטנים | קריסטי פימפל |  |
| 1998 | כשהמין היפה שובת (אנ') | ורנה וון סטפן |  |
| 1998 | The Animated Adventures of Tom Sawyer | בקי תאצ'ר | דיבוב |
| 1999 | True Heart | בוני |  |
| 1999 | יופי מקומי | אמבר אטקינס |  |
| 1999 | חמש ילדות יפות | לוקס ליסבון |  |
| 1999 | דיק | בטסי ג'ובס |  |
| 2000 | העורב 3 | ארין רנדל |  |
| 2000 | בלוז לעיר המזל | לידה דוילס |  |
| 2000 | מעודדות צמודות | טורנס שיפמן |  |
| 2000 | Deeply | סילי |  |
| 2001 | אהבה לאורך כל הדרך | קלי וודס |  |
| 2001 | את מטורפת, אתה חתיך | ניקול אוק'לי |  |
| 2001 | המיאו של החתול | מריון דייוויס (אנ') |  |
| 2001 | Lover's Prayer | זינאידה |  |
| 2002 | ספיידרמן | מרי ג'יין ווטסון |  |
| 2003 | לוויטי | סופיה מלינגר |  |
| 2003 | קהינה: הנבואה | קהינה | דיבוב |
| 2003 | חיוך של מונה ליזה | בטי וורן |  |
| 2004 | שמש נצחית בראש צלול | מארי סוובו |  |
| 2004 | ספיידרמן 2 | מרי ג'יין ווטסון |  |
| 2004 | וימבלדון - אהבה בלבן | ליזי ברדבורי |  |
| 2005 | אליזבט טאון | קלייר קולבורן |  |
| 2006 | מארי אנטואנט | מארי אנטואנט |  |
| 2007 | Welcome | — | סרט קצר; במאית ותסריטאית |
| 2007 | ספיידרמן 3 | מרי ג'יין ווטסון |  |
| 2008 | איך לאבד חברים ולהרחיק אנשים | אליסון אולסן |  |
| 2010 | כל הדברים הטובים | קייטי מארקס |  |
| 2010 | Bastard | — | סרט קצר; במאית ותסריטאית |
| 2011 | מלנכוליה | ג'סטין | זוכת פרס השחקנית הטובה ביותר בפסטיבל הקולנוע בקאן (2011) מועמדת פרס האקדמיה האירופית לקולנוע לשחקנית הטובה ביותר (2011) |
| 2012 | הרווקה | ריגן קרופורד |  |
| 2012 | בדרכים | קמיל מוריארטי |  |
| 2012 | הפוכים | עדן |  |
| 2013 | בלינג רינג | עצמה |  |
| 2013 | חדשות בהפרעה | טרוסיאוס |  |
| 2014 | שני פנים לינואר | קולט מקפרלנד |  |
| 2016 | ספיישל חצות | שרה טומלין |  |
| 2016 | מאחורי המספרים | ויויאן מיטשל |  |
| 2017 | הפיתוי | אדווינה מורו |  |
| 2017 | וודשוק | תרזה |  |
| 2021 | כוחו של הכלב | רוז גורדון | מועמדת פרס אוסקר לשחקנית המשנה הטובה ביותר (2022) מועמדת פרס גלובוס הזהב לשחקנית המשנה הטובה ביותר בסרט קולנוע (2022) מועמדת פרס גילדת שחקני המסך לשחקנית המשנה הטובה ביותר (אנ') (2022) |
| 2024 | הקרב על אמריקה | לי סמית' |  |
| TBA | Rhubarb |  |  |
| TBA | Roofman | לי ויינסקוט |  |
| TBA | The Entertainment System Is Down |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | Darkness Before Dawn | סנדרה הצעירה | סרט טלוויזיה של NBC |
| 1993 | אחיות | קיטן מרגוליס | 2 פרקים |
| 1993 | מסע בין כוכבים: הדור הבא | הדריל | פרק: "Dark Page" |
| 1996 | The Siege at Ruby Ridge | שרה וויבר | סרט טלוויזיה של CBS |
| 1996 | מגע של מלאכים | איימי אן מק'וי | פרק: "Into the Light" |
| 1996–1997 | ER | צ'ארלי צ'ימינגו | 6 פרקים |
| 1997 | Tower of Terror | אנה פטרסון | סרט טלוויזיה של ABC |
| 1997 | בגבולות המסתורין (אנ') | ג'ויס טיילור | פרק: "Music of the Spheres" |
| 1997 | Gun | סנדרה | פרק: "The Hole" |
| 1998 | Stories from My Childhood | גרטה / אליס | דיבוב; 2 פרקים |
| 1998 | Fifteen and Pregnant | טינה ספנגלר | סרט טלוויזיה של Lifetime |
| 1999 | חשבון השטן | חנה שטרן | סרט טלוויזיה של שואוטיים |
| 2014 | קוסמוס: מסע לחלל | ססיליה פיין-גפושקין | דיבוב; פרק: "Sisters of the Sun" |
| 2014 | פורטלנדיה | קים | פרק: "Sharing Finances" |
| 2015 | פארגו | פגי בלומקוויסט (אנ') | תפקיד ראשי (עונה 2); 10 פרקים מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2016) מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2016) |
| 2017 | מראה שחורה | עובדת של קליסטר | פרק: "USS Callister" |
| 2018 | היסטוריה שתויה | אגתה כריסטי | פרק: "Drunk Mystery" |
| 2019 | איך להפוך לאלוהים (אנ') | קריסטל סטאבס | תפקיד ראשי; 10 פרקים גם מפיקה בפועל מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2020) |
קנת' לונרגן

| --- | --- |

 לידה:  16 באוקטובר 1962 (בן 62) ניו יורק, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  אוניברסיטת וסליין  בית הספר לאמנויות ע"ש טיש  סטודיו אייץ' בי 
 פרסים והוקרה:  פרס חבר המושבעים של פסטיבל סאנדנס לדרמה אמריקאית (2000)  פרס סטלייט לתסריט המקורי הטוב ביותר (2001)  פרס גילדת הכותבים של אמריקה לתסריט המקורי הטוב ביותר (2001)  פרס אוסקר לתסריט המקורי הטוב ביותר (2015)  פרס אינדפנדנט ספיריט לתסריט הטוב ביותר (2001)  גביע סאת'רלנד (2000)  פרס איגוד המבקרים האמריקאי לתסריט הטוב ביותר (2000)  פרס אינדפנדנט ספיריט לסרט בכורה (2001)  פרס חוג מבקרי הקולנוע של ניו יורק לתסריט הטוב ביותר  פרס מועצת ביקורת הקולנוע האמריקנית לסרט הטוב ביותר 
 פרופיל ב-IMDb
 
קנת' לונרגן (באנגלית: Kenneth Lonergan; נולד ב-16 באוקטובר 1962) הוא מחזאי, תסריטאי ובמאי קולנוע יהודי-אמריקאי, זוכה פרס אוסקר לתסריט המקורי הטוב ביותר לשנת 2016 עבור סרטו "מנצ'סטר ליד הים".
ביוגרפיה

לונרגן נולד ברובע הברונקס שבניו יורק, בן לאב נוצרי ממוצא אירי ולאם יהודייה. למד מחזאות ובימוי באוניברסיטת וסליין ובאוניברסיטת ניו יורק.
לונרגן נשוי לשחקנית ג'יי סמית'-קמרון ואב לבת אחת.
ביוגרפיה > תיאטרון

לונרגן הצטרף לקבוצת התיאטרון "Naked Angels" במסגרתה הועלו המחזות הראשונים שלו. ב-1996 הוצג באוף ברודוויי מחזהו "מותק של נעורים" שהיה מועמד ב-1997 לפרס דרמה דסק, בשנת 2002 עלה המחזה גם בתיאטראות וסט אנד ובשנת 2014 הועלה עיבוד למחזה בתיאטרון קורט שבברודוויי והיה מועמד לפרס טוני. בשנת 2000 הוצג מחזהו "The Waverley Gallery" והיה מועמד לפרס פוליצר לדרמה. בשנת 2002 הוצג מחזהו "גיבור הלובי" ("Lobby Hero") שהיה מועמד לפרס דרמה דסק, לפרס אוליבייה ולפרס מעגל המבקרים החיצוני. בישראל הוצג המחזה בתיאטרון חיפה בבימויו של משה נאור. בשנת 2009 עלה מחזהו "The Starry Messenger".
ביוגרפיה > קולנוע

לונרגן כתב את התסריט לסרט "בואו נדבר על זה" שיצא לאקרנים בשנת 1999, הסרט זכה להצלחה גדולה ולונרגן כתב את התסריט גם לסרט ההמשך "בואו נדבר על זה פעם שנייה" שיצא ב-2002. כמו כן כתב את התסריט לסרט האנימציה הקומי "הרפתקאות רוקי ובולווינקל" שיצא בשנת 2000.
ביים וכתב את התסריט לסרט "מישהו לסמוך עליו" שיצא בשנת 2000 ואף שיחק בו בתפקיד משני. הסרט זכה לביקורות משבחות, ולהוקרות רבות בהן פרס חבר המושבעים של פסטיבל סאנדנס, פרס אינדפנדנט ספיריט לסרט הראשון ולתסריט הטוב ביותר, פרס סטלייט לתסריט המקורי הטוב ביותר, היה מועמד לפרס אוסקר לתסריט המקורי הטוב ביותר ומועמד לפרס גלובוס הזהב לתסריט הטוב ביותר.
לונרגן היה שותף לכתיבת התסריט לסרט "כנופיות ניו יורק" שיצא ב-2002. על חלקו בכתיבה היה מועמד לפרס אוסקר לתסריט המקורי הטוב ביותר, מועמד לפרס באפט"א לקולנוע לתסריט הטוב ביותר ומועמד לפרס גילדת התסריטאים של אמריקה.
ב-2011 יצא סרטו "מרגרט" אותו כתב וביים. על הסרט החל לעבוד ב-2005 אך במשך שנים היה בסכסוכים משפטיים עם מפיצי הסרט בשלב הפוסט-פרודקשן בנושאי עריכתו ואורכו.
ב-2016 יצא לאקרנים הסרט "מנצ'סטר ליד הים" אותו כתב וביים. הסרט היה מועמד לפרס אוסקר לסרט הטוב ביותר ולפרס גלובוס הזהב לסרט הטוב ביותר. לונרגן זכה בפרס אוסקר לתסריט המקורי הטוב ביותר, היה מועמד לפרס אוסקר לבמאי הטוב ביותר, לפרס גלובוס הזהב לבמאי הטוב ביותר ולפרס גלובוס הזהב לתסריט הטוב ביותר. הוא זכה בפרס סטלייט לבמאי הטוב ביותר והסרט זכה בפרס לסרט העצמאי הטוב ביותר, כמו כן זכה בפרס התסריט הטוב ביותר מטעם איגוד מבקרי הקולנוע ובפרס באפט"א לקולנוע לתסריט המקורי הטוב ביותר.
הערות שוליים

↑  KENNETH LONERGAN DISCUSSES “MARGARET”, ניו יורקר, 15 במרץ 2012
↑  אורון שמיר, עכבר העיר אונליין, תסריטאי "כנופיות ניו יורק" בסרט בלתי אפשרי, באתר הארץ, 13 באוגוסט 2012
| 0 | 1 | 2 |
| --- | --- | --- |
| הקודם: 2016: טום מקארתי וג'וש סינגר – ספוטלייט | פרסי האקדמיה האוסטרלית לאמנויות הקולנוע והטלוויזיה – התסריט הטוב ביותר   2017: קנת' לונרגן – מנצ'סטר ליד הים  | הבא: 2018: מרטין מקדונה – שלושה שלטים מחוץ לאבינג, מיזורי |
| --- | --- |
בקרת זהויות :  NLI: 987007454962305171  PLWABN: 9810704937205606  BIBSYS: 2048365  BNE: XX1535388  BnF: cb141166068 (data)  GND: 1035036452  ISNI: 0000 0001 0877 026X  LCCN: n99836115  NKC: pna2006327207  NLK: KAC201405501  NTA: 236357069  SNAC: w6ww7wr4  SUDOC: 074559087  VIAF: 19888228   WorldCat (עם VIAF): 19888228
רוזריו דוסון

| --- | --- |

דוסון, 2022
 לידה:  9 במאי 1979 (בת 45) ניו יורק, ניו יורק, ארצות הברית ארצות הברית
 שם לידה:  Rosario Isabel Dawson 
 מדינה:  ארצות הברית 
 תקופת הפעילות:  מ-1995
 עיסוק:  זמרת, סופרת
 מקום לימודים:  מכון לי סטרסברג לתיאטרון ולקולנוע 
 פרופיל ב-IMDb
 
רוזריו איזבל דוסון (באנגלית: Rosario Isabel Dawson; נולדה ב-9 במאי 1979) היא שחקנית, מדבבת, מפיקה וסופרת אמריקאית הידועה מתפקיד אסוקה טאנו, הפדוואן של אנאקין סקייווקר, בעיבודים הטלוויזיוניים.
ביוגרפיה

דוסון נולדה בניו יורק לאיזבל סלסט, סופרת וזמרת ממוצא אפריקאי, פוארטו ריקאני, טאינואי וקובני, כשזו הייתה בת 17, ולפטריק סי האריס. הוריה לא נישאו, וכשהייתה בת שנה נישאה אמה לגרג דוסון, פועל בניין, עליו הצהירה דוסון ש"תמיד היה אבי". אחיה היחיד, קלן, צעיר ממנה בארבע שנים. הוריה התגרשו בשנת 2006. המשפחה עברה מניו יורק לגרלנד שבטקסס.
קריירה

כילדה, ביצעה דוסון הופעה קצרה ב"רחוב סומסום", ובגיל 15 התגלתה במרפסת הקדמית של ביתה על ידי הצלמים לארי קלארק והרמוני קורין. קורין הציע לה להיבחן לתפקיד בתסריט שכתב, שהפך לבסוף לסרט ההתבגרות "קידס" (Kids (film)) שיצא בשנת 1995 בו הופיעה בתפקיד רובי.
בהמשך גילמה תפקידים מגוונים בסרטים עצמאיים ובשוברי קופות.
ב-1999 הצטרפה דוסון לפרינס בהקלטותיו המחודשות לשירו "1999". באותה שנה הופיעה בקליפ לשיר של The Chemical Brothers‏, "Out of Control", מאלבומם "Surrender", וכן השתתפה ב"She Lives In My Lap", טרק מאלבומה של להקת אאוטקאסט "Speakerboxxx/The Love Below". ב-2001 שיחקה בסרט ג'וזי והפוסיקאטס (Josie and the Pussycats (film)).
כיכבה כנאטוראל ריברה, מושא אהבתו של סוחר סמים שהורשע (גולם על ידי אדוארד נורטון), בסרט של ספייק לי, "השעה ה-25", שיצא לאקרנים בשנת 2002. ב-2004 גילמה את דמות אשתו של אלכסנדר הגדול בסרטו של אוליבר סטון, "אלכסנדר", ובסתיו 2005 הופיעה כג'וליה בהפקת התיאטרון "Two Gentlemen of Verona", כשזו הייתה הופעתה הראשונה על הבמה.
בשנת 2005 שיחקה בעיבוד הקולנועי למחזמר הנודע "רנט", בתפקיד הרקדנית האקזוטית מימי מרקס, זאת לאחר שהחליפה את השחקנית דפני רובין-וגה, שהייתה בהיריון באותה תקופה.
בשנת 2006 שיחקה בסרט הפשע "מדריך להכרת קדושיך" (A Guide to Recognizing Your Saints) בכיכובו של צ'נינג טייטום. באותה שנה כיכבה כבקי בסרט "מוכרים בלבד 2". במאי באותה שנה, בעקבות אהדתה הגדולה לספרי קומיקס, יצרה את מיני סדרת הקומיקס "Occult Crimes Taskforce", אותה קידמה בפסטיבל קומיקון בשנת 2007.
בשנת 2007 שיתפה פעולה עם חברתה מלימודיה בלי סטרסברג, טליה לוגסי, כדי להפיק ולככב בסרט "Descent", והופיעה באחד ממופעי "לייב ארת'".
בשנת 2008 כיכבה דוסון לצד ויל סמית' בסרט "שבע נשמות", ובסרטו של סטיבן ספילברג, "לכודים ברשת". בנוסף, כיכבה בסדרת האינטרנט "חטיבת ג'ימיני". דיבבה את דמות הקצינה דלונדרה ביינס בסדרת האנימציה האינטרנטית "Afterworld". ב-17 בינואר 2009 הנחתה תוכנית של "סאטרדיי נייט לייב". בהמשך אותה שנה דיבבה את ארטמיס מבנה-מגדל (Artemis of Bana-Mighdall) בסרט האנימציה "וונדר-וומן".
ב-2009 הופיעה בדבר העם, סרט תיעודי שמציג בצורה דרמטית ומוזיקלית את המכתבים, היומנים והנאומים של "האמריקאים הממוצעים", ומבוסס על ספרו של הווארד זין, היסטוריה עממית של ארצות הברית (A People's History of the United States). באותה שנה דיבבה דמותה של ולווט וון בלאק בסרט האנימציה של רוב זומבי עולמו רדוף הרוחות של אל סופרביסטו.
שרה ב"West Ryder Silver Bullet", רצועה מהאלבום "West Ryder Pauper Lunatic Asylum" (West Ryder Pauper Lunatic Asylum) של להקת קסביאן.
בשנת 2010 כיכבה בסרט "פרסי ג'קסון וגנב הברק" בתפקיד פרספונה, ובסרט "לא ניתנת לעצירה".
פעילות פוליטית

באוקטובר 2023, בזמן מלחמת חרבות ברזל, דוסון, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.
חיים אישיים

מאז 2016 היא בזוגיות עם הקומיקאי האמריקאי-יהודי אריק אנדרה.
דוסון היא אוהדת של ארסנל. דוסון תומכת בארגוני צדקה כמו "Global Cool",‏ (אנ')"ONE Campaign" (אנ'), "אוקספם", "אמנסטי אינטרנשיונל", "הורים, משפחות וחברים של לסביות והומואים", ‎"International Rescue Committee" ‏(IRC) (אנ'), ו"Voto Latino". הופיעה במונולוגים מהווגינה. חברה בתנועה נגד אלימות לנשים, "V-Day". בשנת 2008 הייתה נוכחת הן בכנס הארצי של התנועה הדמוקרטית, והן בזה של התנועה הרפובליקנית. באוקטובר של אותה שנה נהייתה לדוברת תוכנית הנדבנות של חברת "TripAdvisor.com", וקריינה בקמפיין של "RESPECT!‎", תנועה הפועלת למניעת אלימות במשפחה. ב-2012 השתתפה בקמפיין של חברת סודהסטרים לצמצום השימוש בפלסטיק ולהגנה על הסביבה.